Styging in petrolprys aangekondigArgieffoto Ben Martins, minister van energie, het Vrydag ŉ styging in die petrolprys aangekondig. Die prys van 93 oktaan petrol sal in Gauteng met vyf sent per liter styg en 95 oktaan petrol met sewe sent per liter. Die verskillende pryse vir 93 en 95 oktaan word bepaal deur die koste van vervaardiging wat kwartaalliks aangepas word. Die prys van diesel met ŉ swawelinhoud van 0.05% styg met 8.8 sent per liter en 0.005% met 7.8 sent per liter. Die prys van paraffien daal met tussen 34.5 en 49 sent per liter. LP-gas daal met 22 sent per kilogram. “Die pryse sal verskillend in ander pryssones wees,” het Martins in ŉ verklaring gesê. Die prysskedule vir die verskillende sones sal op 1 April gepubliseer word. – SAPA